L'Institut Català d'Oncologia és una empresa pública, entre els objectius de la qual hi ha la promoció de la responsabilitat social corporativa per garantir la sostenibilitat econòmica, ambiental i de compromís social.
El seu objectiu és promoure un model de gestió sanitària des de la perspectiva de la responsabilitat social corporativa, orientat a:
1) impulsar mesures de sostenibilitat econòmica.
2) racionalitzar i optimitzar l'ús dels recursos energètics.
3) millorar el clima laboral i augmentar el compromís amb l'empresa, amb l'aplicació de mesures orientades a les persones, sobretot en l'àmbit de la igualtat d'oportunitats de treballadores i treballadors.
4) posicionar l'organització en l'entorn social i institucional com a empresa responsable.
La voluntat de l'Institut és oferir qualitat de servei, coneixement i sostenibilitat, tot treballant amb honestedat i coherència.
Els nostres compromisos es recullen a les línies d'actuació següents:
El codi de bon govern, de l'Institut Català d'Oncologia, inclou els principis ètics i de conducta que han de guiar les actuacions dels membres de Consell d'Administració en l'acompliment de les seves funcions.
L'Institut Català d'Oncologia (ICO) es compromet a participar en la consecució dels Objectius de Desenvolupament Sostenible (ODS) de l'Agenda 2030 i col·laborar per garantir una vida saludable, promoure el benestar universal, acabar amb les desigualtats i aportar solucions als problemes del canvi climàtic, entre d'altres.
La nostra institució alinea des del 2016 la seva estratègia de gestió amb els ODS a través de les línies d'acció del Pla Estratègic i del Pla de Responsabilitat Social Corporativa, el que queda fidelment reflectit a la memòria de sostenibilitat de l'ICO.
El 25 de setembre de 2015 va ser aprovada per l'Assemblea General de Nacions Unides l'Agenda 2030 de Desenvolupament Sostenible.
Aquesta agenda marcarà l'acció global pel desenvolupament fins l'any 2030 i, conjuntament amb la resta d'agendes globals configura un full de ruta d'actuació connectat entre si per assolir un objectiu comú: el desenvolupament mundial sostenible.
L'Agenda 2030 és una agenda integral i multidimensional —referida a les tres dimensions del desenvolupament sostenible (l'econòmica, la social i l'ambiental)— i d'aplicació universal, i es desplega mitjançant un sistema de 17 objectius de desenvolupament sostenible, a través dels quals es proposa abordar els grans reptes globals, des de la lluita contra la pobresa o el canvi climàtic fins a l'educació, la salut, la igualtat de gènere, la pau o les ciutats sostenibles.
Cada ODS inclou diferents metes (en total 169) que contribueixen al compliment de l'objectiu.
La transcendència social i econòmica de la contractació pública exigeix que la gestió pública hi assoleixi uns nivells òptims de bona administració i excel·lència.
Es tracta d'un requeriment ineludible que deriva, en primer terme, del fet que els ciutadans i les ciutadanes constitueixen el centre de referència de l'activitat pública, i que adquireixi una especial rellevància en la contractació pública per la magnitud de recursos econòmics que s'hi destinen.
L'Institut Català d'Oncologia declara el seu compromís en l'establiment de polítiques que integren la igualtat de tracte i d'oportunitats entre dones i homes, sense discriminació directa o indirecta per raó de sexe, així com l'impuls i el foment de mesures per aconseguir la igualtat real en la nostra organització.
Per tal que la igualtat sigui una realitat palpable en les relacions laborals i en el dia a dia de l'Institut, l'any 2011 es va constituir la Comissió d'Igualtat i es va desenvolupar el primer Pla Igualtat d'Oportunitats.
Des de l'any 2015 l'ICO forma part de la xarxa d'empreses amb el Distintiu Igualtat en l'Empresa del Ministerio de Sanidad, Servicios Sociales e Igualdad.
L'Institut Català d'Oncologia vol garantir i expressar el seu compromís amb la societat en general i la comunitat local, per disminuir el impacte del càncer en la població i millorar la seva qualitat de vida.
En aquesta línia es desenvolupen aliances amb diferents institucions, i un seguit d'iniciatives de suport i acompanyament a malalts i familiars, que complementen els serveis assistencials.
L'Institut Català d'Oncologia aplica la seva política mediambiental, fent un ús racional de les energies i emissions contaminants, un consum responsable de l'aigua, el tractament acurat dels residus generats.
Per tal d'avançar en la millora continua de les pràctiques mediambientals, és membre de la xarxa global d'Hospitals verds i saludables i està adherit al Programa d'Acords Voluntaris per a la Reducció d'emissions de gasos amb efecte hivernacle.
Principis d'Empoderament de les Dones.
Acords voluntaris de reducció d'emissions de gasos d'efecte hivernacle
Xarxa global d'Hospitals verds i saludables
Decàleg Responsabilitat Social Sanitària i Sociosanitària d'Inidress